સીઆઇડી ક્રાઇમના અધિકારીઓએ કહ્યું કે, “અગાઉ થયેલું અપહરણ રેકોર્ડ પર ક્યારેય નથી આવ્યું. પણ આ કેસમાં અપહરણકારો અમરેલીના હતા, આ એન્જિનિયર ઇ-વોલેટના પાસવર્ડ જાણતો હતો. અપહરણકારોએ તેમની પાસેથી 92.50 કરોડની કિંમતના 1850 બિટકોઇનની ખંડણી ઉઘરાવી હતી.” વધુમાં ક્રાઇમ બ્રાન્ચના અધિકારીએ ઉમેર્યું કે, “કિડનેપર્સ ઇનકમટેક્સ ઑફિસર હોવાનું બહાનું બનાવીને આવ્યા હતા. જો કે તે સોફ્ટવેર એન્જિનિયર અને તેની પત્ની દેશ છોડીને ભાગી ગયા અને તેમની સાથે રોકાણકારોના 1300 કરોડની કિંમતના 22000 બિટકોઇન પણ સાથે લેતા ગયા. અપહરણ થયું હતું તે સોફ્ટવેર એન્જિનિયરની પત્ની પણ સોફ્ટવેર એન્જિનિયર જ છે.”